Kesler on pelannut Yhdysvaltojen maajoukkueissa. Hän pelasi alle 18-vuotiaiden MM-kilpailuissa vuonna 2002. Yhdysvallat voitti turnauksessa ensimmäistä kertaa historiassaan kultaa ja seitsemän tehopistettä tehnyt Kesler valittiin turnauksen parhaaksi pelaajaksi. Hänet valittiin vuoden vaihteessa nuorten MM-kilpailuihin 2003, jossa hän oli Yhdysvaltojen toiseksi paras pistemies Zach Parisen jälkeen. Yhdysvallat jäi kisoissa neljänneksi, kun se hävisi pronssiottelun Suomelle.